ET Euroopa Liidu Teataja C 183/20

Vallooni valitsuse teatis vastavalt Euroopa Parlamendi ja nõukogu direktiivile 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta

2011/C 183/09

VALLOONI VALITSUSE TEADAANNE GAASILISTE SÜSIVESINIKE UURIMISE AINUÕIGUSLIKU TEGEVUSLOA EHK NN PERONNES’I JA ANDERLUES’ LOA TAOTLEMISE KOHTA

Vastavalt 15. novembri 2008. aasta ja 24. detsembri 2009. aasta kirjadele esitas ettevõte European Gas Benélux, registrijärgse aadressiga sis Boulevard de France 7 à 1420 Braine-l’Alleud, Belgium, taotluse ainuõigusliku tegevusloa saamiseks 25 aastaks, et viia Valloonia piirkonnas (Belgia) läbi nafta ja maagaasi geoloogilist luuret ja uurida neid.

Kõnealune taotlus hõlmab Charleroi piirkonda, kus ettevõttele Distrigaz on antud luba kasutada gaasi ladustamiseks ettenähtud hoidlaid. See hõlmab kahte kõrvuti asetsevat piirkonda – Anderlues (22. juuli 1976. aasta kuninglik dekreet) ja Péronnes (11. mai 1979. aasta kuninglik dekreet) –, kontsessioonid 410, 420 ja 430 ning selle kogupindala on 39,50 km2. Taotlus hõlmab suletud kaevanduste jääktühimikes sisalduvat kaevandusgaasi ja gaasi geoloogilist luuret sellistes maardla osades, mida ei ole veel uuritud.

Asukoha koordinaadid on määratud Lambert 72 süsteemis:

Punktid X Y A' 140 185 125 649 B' 138 326 125 720 Z 137 500 125 968 P 134 795 125 984 O 134 012 125 759 O' 133 943 125 875 N' 132 292 124 843 N 132 385 124 743 Q 133 184 123 425 R 134 713 123 582 S 135 183 122 738 T 135 791 122 693 J 135 881 122 372 D 140 053 121 870 1(A) 140 457 121 676 2(B) 144 006 120 817 3 143 975 121 692 4 143 865 122 895 5 143 759 124 071 6 142 876 124 162 7 142 368 124 145 8 142 168 125 068 9(W) 140 215 125 074

Gaasi geoloogiline luure ja uurimine on reguleeritud 28. novembri 1939. aasta kuningliku dekreediga nr 83, milles käsitletakse bituumenkivimite, nafta ja maagaasi geoloogilist luuret ja uurimist.

Keskkonna-, regionaalplaneerimise ja transpordiministeerium kutsub kõnealusest geoloogilisest luurest ja uurimisest huvitatud isikuid üles esitama loataotluse 90 päeva jooksul alates käesoleva teatise avaldamisest ning vastavalt järgmistele tingimustele.

Taotluse esitamise tingimused on määratud kindlaks Vallooni valitsuse 19. märtsi 2009. aasta otsuse (millega sätestatakse nafta ja maagaasi geoloogilise luure ning nafta ja maagaasi tootmise litsentsi taotluste vorm ja läbivaatamise kord ning muudetakse Vallooni valitsuse 4. juuli 2002. aasta otsust, millega kehtestatakse mõjuhindamist vajavate projektide ning klassifitseeritud käitiste ja tegevuste loetelu) artiklis 6. Igale taotlusele tuleb lisada geoloogilise luure ja uurimise kava.

Taotluste esitamine ja loa andmise kriteeriumid

Algsete taotluste ja konkureerivate taotluste esitajad peavad vastama loa väljaandmiseks vajalikele tingimustele, mis on määratletud eespool nimetatud 19. märtsi 2009. aasta seaduse artikli 6 lõigetes 2 ja 3.

Taotlused tuleb saata tähtkirjaga keskkonna-, regionaalplaneerimise ja transpordiministeeriumile aadressil: rue des Brigades d'Irlande 4, 5100 Jambes, Belgium.

Vallooni valitsus teeb otsuse järgmistel objektiivsetel ja mittediskrimineerivatel kriteeriumitel:

a) taotlejate tehniline ja finantssuutlikkus ja

b) viis, kuidas nad kavatsevad läbi viia kõnealuse geograafilise piirkonna geoloogilist luuret, seda uurida või tootmisse rakendada;

c) kui kahel või enamal taotlusel on tehnilise ja finantssuutlikkuse seisukohalt ning seoses geoloogilise luure ja uurimiskavaga võrdne seis, kohaldatakse järgmisi kriteeriume: — töökava koostamiseks tehtud eelnevate uuringute kvaliteet; — taotleja tõendatud tõhusus ja pädevus seoses muude lubadega, eelkõige seoses keskkonnakaitsega; — mõne sellise piirkonna lähedus, kus taotleja viib juba geoloogilist luuret läbi ja uurib seda; — eeldatav positiivne mõju Vallooni piirkonna arengule ning tehnoloogilised tegevused selles piirkonnas.

Spetsifikaat

Spetsifikaadiga, milles on sätestatud kõnealuseid tegevusi ja tegevuste peatamist reguleerivad miinimumtingimused ja -nõuded, saab tutvuda põllumajandus-, loodusvarade ja keskkonnaministeeriumi veebisaidil järgmisel aadressil: http://environnement.wallonie.be

Lisateavet võib saada: Service public de Wallonie, Direction générale de l’agriculture, ressources naturelles et environnement — Avenue Prince de Liège 15 — 5100 Jambes, Belgium – kontaktisik Marc Pirlet (Tel +32 81336030 – E-post: marc.pirlet@spw.wallonie.be).